
PARLAMENTUL ROMÂNIEI

CAMERA DEPUTAŢILOR
	 COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 17.11. 2010               

 Pl - x  629/2010                   


AVIZ
asupra propunerii legislative pentru modificarea Legii nr. 16/2003 pentru aprobarea Ordonanţei de Urgenţă nr. 962002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore 
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 16/2003 pentru aprobarea Ordonanţei de Urgenţă nr. 962002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore , trimisă cu adresa nr. Pl-x 629 din 9 noiembrie 2010 şi înregistrată cu nr. 31/994 din 12 noiembrie 2010.

Conform dispoziţiilor art.75 alin.(1) din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din data de 19 octombrie 2010.

Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  16 noiembrie 2010.
Propunerea legislativă are ca obiect de reglementare modificarea Ordonanţei de urgenţă a Guvernului nr. 96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 504 din 26 aprilie 2010 şi punctul de vedere al Guvernului, transmis cu adresa nr. 1652 din 28 iunie 2010, prin care nu susţine adoptarea acestei propuneri legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, adoptarea soluţiilor legislative preconizate ar duce la îngreunarea activităţii manageriale a unităţilor de învăţământ, din cauza procedurilor de achiziţii, proceduri ce beneficiază de o legislaţie separată. De asemenea, se îngreunează fluxul financiar prin efectuarea plăţilor de către unităţile şcolare, existând riscul ca distribuţia acestor produse să nu se desfăşoare în parametri normali. De precizat este că legislaţia actuală asigură respectarea normelor igienico-sanitare, prin producători autorizaţi, privind calitatea laptelui şi a produselor de panificaţie.
În raport de obiectul şi conţinutul reglementării,  propunerea legislativă face parte din categoria legilor ordinare. 
                                PREŞEDINTE,                                       SECRETAR,

                                 Daniel BUDA                              Gabriel ANDRONACHE
  Consilier, 
Iuliana Fuiorea

